Mohammad Natsir
Mohammad Natsir (lahia di Alahan Panjang, Solok, Sumatera Barat, 17 Juli 1908 – maningga di Jakarta, 6 Februari 1993 pado umua 84 taun) adolah surang pajuang kamardekaan Indonesia, tokoh Islam sarato politisi tanamo Indonesia. Natsir pun marupoan pardana mantari Indonesia nan kalimo. Baliau pernah pula dipacayo manjadi Presiden Liga Muslim sa-Dunia.
Natsir mulai mampalajari ajaran Islam nan mandalam sasudah pindah dari tampaik kalahiarannyo di Solok, Sumatera Barat ka Banduang untuk basikola di sinan. Tulisan-tulisannyo mulai ditabik-an sajak 1929, dan pado maso 1930-an baliau manulih babarapo makalah nan batema Islami.
Baliau masuak dunia politik pado patangahan 1930-an, paranannyo taruih batambah maningkek diantaro partai-partai Islam. Pado 5 September 1950, baliau tapiliah manjadi pardana mantari, dan jabatan tu dipaciknyo sampai 26 April 1951. Salapeh indak manjabaik lai, baliau acok bana mausaoan paningkatan paran Islam jo otonomi daerah di Indonesia.
Natsir adolah pamimpin partai Masyumi nan legendaris. Dibawah kapamimpinan baliau, Masyumi bisa mahimpun sabagian gadang partai-partai nan baideologi Islam dibawah ciek payuang, sahinggo bisa mandapek-an suaro nan banyak dalam pemilu 1955.
Natsir banyak manulih tantang Islam, mancapai total 45 buku jo baratuih-ratuih artikel. baliau mamandang Islam adolah bagian hakiki dari budayo Indonesia dan maraso kacewa taadok caro pamarentahan Soekarno jo Soeharto manangani agamo. Baliau mandapek tigo gala doktorat samaso iduiknyo, ciek dari Lebanon dan duo lai dari Malaysia.
Natsir nan mandukuang garakan PRRI lalu dipanjaro sajak taun 1962 dek pamarentahan Soekarno karano dituduah nak mambarontak. Baliau dilapehan taun 1966 sasudah Orde Baru bakuaso, tapi baliau taruih sajo basikap kritis taadok pamarentah, nan akianyo mambuek baliau dilarang pai ka lua nagari.
Pado 10 November 2008, dibawah pamarentahan Soesilo Bambang Yudhoyono, Natsir diangkek manjadi salah surang Pahlawan Nasional Indonesia, sasudah bapuluah-puluah taun salamo orde lamo jo orde baru baliau dipandang sabagai pambarontak.
Bacaan lanjuik[suntiang | suntiang sumber]
- Dzulfikriddin, M. (2010) (dalam bahaso Indonesian). Mohammad Natsir dalam Sejarah Politik Indonesia: Peran dan Jasa Mohammad Natsir dalam Dua Orde Indonesia. Bandung: Mizan. ISBN 978-979-433-578-9. http://books.google.com/books?id=T1VoE-YgYD0C.
- Khouw, Ida Indawati, "In search of Mohammad Natsir's spirit in Islamic Revivalism ", The Jakarta Post, 3 Agustus 2008. Diakses pado 28 Mai 2012.
- Effendy, Bahtiar, "Mohammad Natsir ", Majalah Tempo Interaktif, 14 Juli 2008. Diarsipkan dari aslinya, tanggal 2011-10-29. Diakses pado 28 Mai 2012.
- Templat:Cite thesis
- "Sumatera Barat Sambut Gelar Pahlawan Nasional Natsir ", Majalah Tempo Interaktif, 5 Nopember 2008. Diarsipkan dari aslinya, tanggal 2011-10-29. Diakses pado 28 Mai 2012.
- Luth, Thohir (1999). M. Natsir, Dakwah dan Pemikirannya. Jakarta: Gema Insani. ISBN 978-979-561-551-4. http://books.google.com/books?id=22p8BWSShmgC.
- Noer, Deliar (2012). Jaap Erkelens. ed. Mohammad Hatta:Hati Nurani Bangsa. Jakarta: Gramedia Pustaka Utama. ISBN 978-979-709-633-5.
- Husaini, Adian (17 Oktober 2012). "Keteladanan Mohammad Natsir". Insists. http://insistnet.com/index.php?option=com_content&view=article&id=428:keteladanan-mohammad-natsir&catid=27:mengenal-ahmadiyah&Itemid=28. Diakses pado 10 Desember 2012.
Pautan lua[suntiang | suntiang sumber]
- "Bung Besar dan Menteri Kesayangan". Majalah Tempo Interaktif. 14 Juli 2008. http://majalah.tempointeraktif.com/id/arsip/2008/07/14/LK/mbm.20080714.LK127665.id.html.
- Tangga lahia 17 Juli
- Lahia 1908
- Tangga kamatian 6 Februari
- Kamatian 1993
- Pahlawan Nasional Indonesia
- Kalahiaran 1908
- Maningga umua 85
- Tokoh Indonesia
- Ulama Indonesia
- Pardano Mantari Indonesia
- Mantari Kabinet Sjahrir II
- Mantari Kabinet Sjahrir III
- Mantari Kabinet Hatta I
- Pahlawan nasional Indonesia
- Tokoh Petisi 50
- Tokoh Persatuan Islam
- Tokoh Masyumi
- Ulama Minangkabau
- Tokoh Minangkabau
- Tokoh dari Solok
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn dik_Latn min_Latn ban_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn